เสนอยูเนสโกยกย่อง ช่วง บุนนาค
ดร.ลินดา เกณฑ์มา ว่าที่อธิการบดีมหาวิทยาลัยราชภัฏบ้านสมเด็จเจ้าพระยาฯ (มบส.) เปิดเผยว่า มบส.ได้แต่งตั้งคณะกรรมการดำเนินการเพื่อเสนอชื่อสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นบุคคลสำคัญของโลกต่อองค์การเพื่อการศึกษาวิทยาศาสตร์และวัฒนธรรมแห่งสหประชาชาติ หรือยูเนสโก เนื่องจากเป็นผู้มีผลงานเป็นที่ประจักษ์ในระหว่างที่เป็นผู้สำเร็จราชการแผ่นดินในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ดังนั้น ในโอกาสที่ถึงวาระครบ 150 ปีของการเป็นผู้สำเร็จราชการแผ่นดินในรัชกาลที่ 5 ใน พ.ศ.2561 นั้น จึงมีการประสานงานต่อยูเนสโก ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นบุคคลสำคัญของโลก,ศ.ดร.ปิยนาถ บุนนาค ภาคีสมาชิกราชบัณฑิตยสถาน ประธานคณะกรรมการดำเนินการดำเนินงานเพื่อเสนอชื่อสมเด็จเจ้าพระยาบรมมหาศรีสุริยวงศ์ (ช่วง บุนนาค)เป็นบุคคลสำคัญของโลก กล่าวว่า จากการศึกษาและค้นคว้า ได้สรุปผลงานของสมเด็จเจ้าพระยาฯ ว่า ในระหว่างที่เป็นผู้สำเร็จราชการแผ่นดิน ได้ทำการให้การสืบสันติวงศ์เป็นไปอย่างราบรื่นไม่มีความขัดแย้งใดๆเกิดขึ้น,อันจะทำให้เกิดความแทรกแซงจากต่างชาติได้ ทั้งยังได้ปฏิบัติหน้าที่พิทักษ์ราชบัลลังก์ ถวายความจงรักภักดีแด่พระมหากษัตริย์เช่นเดียวกับบรรพบุรุษของท่าน สำหรับผลงานมีหลายด้าน ได้แก่ การส่งเสริมการศึกษาแบบตะวันตกและการเตรียมพร้อมในการบริหารจัดการบ้านเมือง เป็นต้น.
เนื่องจากเป็นผู้มีผลงานเป็นที่ประจักษ์ในระหว่างที่เป็นผู้สำเร็จราชการแผ่นดินในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่5 ดังนั้น ในโอกาสที่ถึงวาระครบ 150 ปีของการเป็นผู้สำเร็จราชการแผ่นดินในรัชกาลที่ 5ใน พ.ศ.2561
ช่วง บุนนาค,เสนอชื่อ,ยูเนสโก,บุคคลสำคัญ,การศึกษา,ค้นคว้า,สมเด็จเจ้าพระยาบรมมหาศรีสุริยวงศ์,ลินดา เกณฑ์มา,ปิยนาถ บุนนาค